《叶翁以丛竹分种因题墨谢之》
明代·吴宽

东巷青青早见分，岁寒别种共欣欣。世间益者成三友，林下贤人咏五君。

雨过不须论醉日，风回时复见晴云。传神妙手今难得，聊入筠窗翠凤群。

作者简介：（1435—1504）明苏州府长洲人，字原博，号匏庵。为诸生时，即有声望，遍读《左传》、《史记》、《汉书》及唐宋大家之文。成化八年会试、廷试皆第一，授修撰。侍孝宗东宫，进讲闲雅详明。孝宗即位，迁左庶子，预修《宪宗实录》，进少詹事兼侍读学士。丁忧后，入东阁，专典诰敕。进礼部尚书。卒谥文定。宽行履高洁，不为激矫，而自守以正。其诗深厚郁，自成一家。兼工书法。有《匏庵集》。